Wêreld wag op uitspraak oor Oscar | Nuus24
Video - Oscar: borgaansoek-uitspraak Luister hier na klank van die uitspraak in Oscar Pistorius se borgtogaansoek.
Oscar: borgaansoek-uitspraak Oscar-ondersteuners buite hof
Pretoria – Met die wêreld se oë op die landdroshof in Pretoria het hooflanddros Desmond Nair Vrydag kort voor 15:00 begin om sy uitspraak oor die ster-atleet Oscar Pistorius se borgtogaansoek te lewer. Die Paralimpiese atleet word daarvan beskuldig dat hy sy vriendin, die model Reeva Steenkamp, verlede Donderdag in sy huis in die ooste van Pretoria doodgeskiet het.Talle lede van die plaaslike en internasionale media het die stampvol hofsaal volgepak, en 'n regstreekse uitsending met klank van die uitspraak is op televisie en die internet uitgesaai.Nair se uitspraak het begin met 'n verduideliking van die motivering vir sy besluit om toe te laat dat Pistorius by die Brooklyn-polisiekantoor aangehou word. Hy het gesê daar was 'n moontlikheid dat die borgtogaansoek met verskeie dae vertraag sou word as dit nié die geval was nie. Nair het daarna die verdediging se saak opgesom, en onder andere verwys na die redes waarom Pistorius se verteenwoordigers aangevoer het dat hy nie 'n vlugrisiko is nie.Meer inligting oor Nair se uitspraak volg binnekort.– Volg Nuus24 op Twitter.
Cindy Lehmkuhl sê...
Chip op die skouer ne???